open-index/open-wikipedia-markdown huggingface dataset:
Γουίλφρεντ Θέσινγκερ

Ο **Γουίλφρεντ Θέσινγκερ** (αγγλικά:**Sir Wilfred Patrick Thesiger**) *1910 – 2003* ήταν Άγγλος εξερευνητής και ταξιδιωτικός συγγραφέας.  Γεννήθηκε στην Αντίς Αμπέμπα, και ήταν γιος του αριστοκράτη Γουίλφρεντ Γκίλμπερτ Θέσινγκερ, διπλωματικού επιτετραμμένου της Μεγάλης Βρετανίας, στην  Αβησσυνία . που την περίοδο 1909 -19 διετέλεσε Βρετανός πρόξενος και υπουργός. Έζησε μερικά από τα παιδικά του χρόνια στην Αβησσυνία και σπούδασε σε διάσημα Αγγλικά Κολλέγια.

## Χαρακτήρας
Στην ελληνική έκδοση του βιβλίου του "οι Άραβες των Βάλτων", ο Γουίλφρεντ, περιγράφεται σαν Αδρός, μονοκόμματος, θεληματικός, ασκητικόςκαι παράτολμος χαρακτήρας. 

Ταξίδεψε πάνω από πενήντα χρόνια περιπλανώμενος στα πιο απείραχτα σημεία του πλανήτη, εξερευνώντας τα πιο άγνωστα για τους Ευρωπαίους μέρη. Δεν επισκέφθηκε ποτέ τις ΗΠΑ.  

Τα ημερολόγια του με τις λεπτομερείς περιγραφές, αποτέλεσαν την πρώτη ύλη για τα δύο βιβλία του,  (Arabian Sands, 1960) και τους Άραβες των Βάλτων. (The Marsh Arabs, 1964). Οι ανεκτίμητες ασπρόμαυρες φωτογραφίες του είναι ντοκουμέντα και σήμερα φυλάσσονται στο μουσείο ανθρωπολογίας και αρχαιολογίας Pitt Rivers της Οξφόρδης. 

## Τα Πρώτα Χρόνια

Στην Αβησσυνία, στο περιβάλλον της παλιάς βαρβαρικής μεσαιωνικής αυτοκρατορίας της Αιθιοπίας έζησε ως τα εννέα του χρόνια, μετά η οικογένεια γύρισε στην Αγγλία και την επόμενη χρονιά πέθανε ο πατέρας του. 

- Τα επόμενα δεκαπέντε χρόνια της ζωής του τα έζησε σπουδάζοντας στο Κολλέγιο του Ήτον στο Μπέρκσαϊρ και στο Μόντλιν της Οξφόρδης. 

Τη χρονιά 1931-32 κάνει χρέη ταμία. Για τρία χρόνια (1930-33) εκπροσώπησε την ομάδα της πυγμαχίας και αργότερα που γίνεται αρχηγός της ομάδας, του απονέμεται κάθε χρόνο το Μπλε βραβείο των Πανεπιστημιακών Σπορ και τα τέσσερα χρόνια που βρέθηκε στην Οξφόρδη (δημοσιευμένο  στη Guardian), 

Η επάνοδος του στην Αβησσυνία, με αφορμή την πρόσκληση του ίδιου Χαϊλέ Σελασιέ να παρευρεθεί στη στέψη του, ήταν κάτι σαν γυρισμός στην πατρίδα και του έδωσε την ευκαιρία να ξεκινήσει τις εξερευνήσεις του. Πρώτος σταθμός του το Ντάνακιλ, στο κέρας της Αφρικής. Ακολούθησε μια μακρά πορεία του Θέσινγκερ εξερευνητή: Σουδάν,  Νταρφούρ, Τσαντ, Αραβία, Περσία, Κουρδιστάν, Ιράκ, Αφγανιστάν, Πακιστάν, Δυτική Αφρική. Κένυα.  

## Απόφθεγμα

Ο Θέσινγκερ είχε πει:

* <br>
*

## Παραπομπές


## Βιβλιογραφικές πηγές
Οι Άραβες των Βάλτων, Γουίλφρεντ Θέσινγκερ, εκδόσεις Τσαγκαρουσιάνος

Κατηγορία:Βρετανοί εξερευνητές
Φλίτγουντ Τάουν

Η **Φλίτγουντ Τάουν** είναι μια αγγλική ποδοσφαιρική ομάδα από το Φλίτγουντ, η οποία αγωνίζεται στη Φούτμπολ Λιγκ Ουάν, την 3η κατηγορία του αγγλικού συστήματος ποδοσφαρίου.Η **Φλίτγουντ Τάουν** ιδρύθηκε αρχικά το 1908 με την ονομασία Φλίτγουντ ΦΚ Απο τότε διαλύθηκε και ξαναδημιουργήθηκε δύο φορές το 1977 και το  1997 που θεωρείτε και η επίσημη ίδρυση της ομάδας. Τα χρώματα της ομάδας είναι το κόκκινο και το λευκό και χρησιμοποιεί ως έδρα το γήπεδο Χάιμπουρι στο Φλίτγουντ χωριτοκότητας 5327 θεατών.

## Παραπομπές


## Εξωτερικοί σύνδεσμοι
* επίσημη ιστοσελίδα της ομάδας

Κατηγορία:Ιδρύσεις ποδοσφαιρικών ομάδων το 1997
Κατηγορία:Ποδοσφαιρικές ομάδες Αγγλίας
Τζέιμς Ε. Νιούκομ

Ο **Τζέιμς Ε. Νιούκομ** (αγγλικά: *James E. Newcom*, 29 Αυγούστου 1905 - 6 Οκτωβρίου 1990) ήταν Αμερικανός μοντέρ, ο οποίος συμμετείχε σε πάνω από 40 ταινίες, στη μακρόχρονη καριέρα του. Μεταξύ των ταινιών αυτών συμμετείχε στο *[[Όσα παίρνει ο άνεμος (ταινία)|Όσα παίρνει ο άνεμος]]* (1939), το *[[Απ' όταν έφυγες]]* (1944), το *[[Annie Get Your Gun (ταινία)|Annie Get Your Gun]]* (1950) και το *[[Tora! Tora! Tora!]]* (1970). Υπήρξε τέσσερις φορές υποψήφιος για Όσκαρ Καλύτερου Μοντάζ και τις τέσσερις για τις προαναφερθείσες ταινίες, κερδίζοντας το μία φορά, το 1939, με το *Όσα παίρνει ο άνεμος*.

## Παραπομπές


## Εξωτερικοί σύνδεσμοι
*

Κατηγορία:Αμερικανοί μοντέρ
Κατηγορία:Βραβευμένοι με Όσκαρ Καλύτερου Μοντάζ
Δάφνη Ντι Μωριέ

Η **Ντέιμ Δάφνη Ντι Μωριέ, Λαίδη Μπρόουνινγκ**,  DBE (αγγλικά: *Dame Daphne du Maurier, Lady Browning*, [προφορά: *[[ΔΦΑ|/ˈdæfni duː ˈmɒri.eɪ/]]*], 13 Μαΐου 1907 - 19 Απριλίου 1989) ήταν Αγγλίδα δραματουργός και συγγραφέας. Αρκετά βιβλία της έχουν διασκευαστεί στον κινηματογράφο, όπως για παράδειγμα το *[[Ρεβέκκα (ταινία, 1940)|Ρεβέκκα]]* και το *[[Τα Πουλιά (ταινία)|Τα Πουλιά]]*, του Άλφρεντ Χίτσκοκ, αμφότερες.
## Ελληνικές εκδόσεις των έργων της
 
* (1936) *Jamaica Inn* (Η ταβέρνα της Τζαμάικα)  ISBN 978-960-569-555-2
* (1938) *Rebecca* (Ρεβέκκα), μτφ. Σοφία Μαυροειδή-Παπαδάκη (εκδ. "Οι Φίλοι του Βιβλίου", 1946, ανατύπωση εκδ. Καστανιώτη, 1981). Άλλο ISBN 978-960-03-4916-0
* (1948) *September tide* (Η παλίρροια του Σεπτέμβρη), δράμα, ISBN 978-960-322-378-8
* (1949) *The Parasites* (Τα παράσιτα), εκδ. Λιβάνη, χωρίς ISBN
* (1951) *My cousin Rachel* (Η εξαδέλφη μου Ραχήλ), μτφ.Άρης Δικταίος (εκδ."Κραναός", χχ). Άλλο ISBN 960-261-785-3
* (1952)  *Kiss me Again Stranger* (Φίλησε με πάλι, άγνωστε), εκδ. Αιγόκερως, χωρίς ISBN
* (1959)  *The blue lenses* (Οι μπλέ φακοί), ISBN 960-32-214-9-Χ
* (1959)  *The pool* (Η γαλάζια λίμνη), ISBN 960-7807-06-5
* (1963) *The Birds* (Τα πουλιά), εκδ. Αιγόκερως, χωρίς ISBN
* (1969) *The house on the strand* (Το σπίτι της όχθης), ISBN 960-03-2387-9
* (1971) *Don't Look Now* (Μετά τα μεσάνυχτα), ISBN 978-960-6781-28-5
* (1971)  *Not After Midnight* (Έρχεται κακοκαιρία) συλλογή διηγημάτων, ISBN 978-960-6781-45-2. Περιλαμβάνει τα
** *Not After Midnight* (Έρχεται κακοκαιρία)
** *The way to the cross* (Η οδός του μαρτυρίου)   
** *The Breakthrough* (Η μεγάλη ανακάλυψη)  
** *A Border Line Case* (Μια ακραία περίπτωση)

## Περαιτέρω μελέτη
* 
* Obituary in ''The Independent'' 21 April 1989
* *Dictionary of National Biography*, Oxford University Press, London, 1887– : Du Maurier, Dame Daphne (1907–1989); Browning, Sir Frederick Arthur Montague (1896–1965); Frederick, Prince, Duke of York and Albany (1763–1827); Clarke, Mary Anne (1776?–1852).
* Du Maurier, Daphne, *Mary Anne*, Victor Gollancz Ltd, London, 1954.
* Rance, Nicholas. "Not like Men in Books, Murdering Women: Daphne du Maurier and the Infernal World of Popular Fiction." In Clive Bloom (ed), *Creepers: British Horror and Fantasy in the Twentieth Century*. London and Boulder CO: Pluto Press, 199, pp.&nbsp;86–98.

## Εξωτερικοί σύνδεσμοι

* dumaurier.org – site providing information about Daphne du Maurier, her books, plays and works on film and television, forum, photo galleries and latest news. 
* Official Daphne du Maurier Festival of Arts & Literature website.  Full information about the Festival held in May each year in Fowey and the surrounding area of Cornwall.
* 
* Online reviews of du Maurier books
* BBC Archive Interview from 1971
* Estate representation and published works
* Daphne du Maurier  at the British Library

## Παραπομπές


Κατηγορία:Βρετανοί συγγραφείς
Κατηγορία:Βρετανοί θεατρικοί συγγραφείς
Κατηγορία:Άγγλοι μυθιστοριογράφοι
Μπεναβάρε

Το ** Μπεναβάρε** ( (), αραγωνικά: *Benavarri* (, καταλανικά  )) είναι μια πόλη της Ισπανίας που βρίσκεται στην περιφέρεια της Ριβαγόρθα, στην επαρχία της Ουέσκας, στην αυτόνομη κοινότητα της Αραγωνίας.

Παραδοσιακά, το Μπεναβάρε ήταν η πρωτεύουσα της ιστορικής Κομητείας της Ριβαγόρθα, η οποία ήταν ευρύτερη ως προς την έκταση της από ότι σήμερα, και περιλάμβανε την περιφέρεια της Άλτα Ριβαγόρθα, που τώρα ανήκει πλέον στην επαρχία της Λιέιδα, στην Καταλωνία.

Κατά τη διάρκεια του ισπανικού Πολέμου της Ανεξαρτησίας, στο διάστημα 1808-1814, τα γαλλικά Ναπολεόντεια στρατεύματα αποφάσισαν σε αντίποινα, να κάνουν το Γκράους προσωρινή πρωτεύουσα της κομητείας. Ο πληθυσμός του Γκράους από την εποχή εκείνη έχει αυξηθεί σε βαθμό που πλέον είναι η μεγαλύτερη πόλη στην περιφέρεια της Ριβαγόρθα και έχει εξελιχθεί, έχοντας τον ρόλο της διοικητικής έδρας της περιφέρειας. Παρά το γεγονός αυτό, το Μπεναβάρε εξακολουθεί να είναι σημαντικό ιστορικό και πολιτιστικό κέντρο και πόλος έλξης για τους επισκέπτες.

## Δημογραφικά στοιχεία
Το 1991, ο πληθυσμός του Μπεναβάρε ήταν 1.233 κάτοικοι και από τότε έχει μειωθεί στους 1.124 σύμφωνα με την απογραφή του 2019.

## Γλώσσα
Το Μπεναβάρε βρίσκεται εντός της γαιο-γλωσσικής περιοχής της καταλανόφωνης ζώνης της Αραγωνίας και η τοπική διάλεκτος, τα Ριβαγορθανικά, είναι μια μορφή καταλανικών.

## Παραπομπές


## Εξωτερικοί σύνδεσμοι
* Το Μπεναβάρε στο συμβούλιο της Ουέσκας<br> 

Κατηγορία:Πόλεις της Ισπανίας
Κατηγορία:Αραγωνία
Τζόαν Χάρισον (σεναριογράφος)

Η **Τζόαν Χάρισον** (αγγλικά: *Joan Harrison*, 26 Ιουνίου 1907 - 14 Αυγούστου 1994) ήταν Βρετανίδα σεναριογράφος και παραγωγός της τηλεόρασης και του κινηματογράφου. Γεννημένη στο Γκίλφορντ, ξεκίνησε να γράφει κριτικές ταινιών, σε μαθητική εφημερίδα. Περί το 1933, έγινε γραμματέας του Άλφρεντ Χίτσκοκ, αλλά με τον καιρό, ξεκίνησε να γράφει σενάρια για αυτόν, και κατέληξε να είναι από τους πιο πιστούς συνεργάτες του σκηνοθέτη. Όταν ο Χίτσκοκ, ταξίδεψε στο Χόλιγουντ, εκείνη τον ακολούθησε, ως βοηθός και σεναριογράφος.

Πρώτη φορά, της πιστώθηκε σενάριο το 1939, με την ταινία *[[Η Ταβέρνα της Τζαμάικα]]*. Μερικές από τις ταινίες του Χίτσκοκ, στις οποίες συμμετείχε στη συγγραφή του σεναρίου είναι το *[[Πριν από τη Θύελλα]]* (1940), το *[[Υποψίες]]* (1941), και το *[[Σαμποτέρ (ταινία)|Σαμποτέρ]]* (1942). Υπήρξε υποψήφια για το Όσκαρ Καλύτερου Διασκευασμένου Σεναρίου, για την ταινία *[[Ρεβέκκα (ταινία, 1940)|Ρεβέκκα]]* (1940, αλλά και για το *Πριν τη Θύελλα*, χωρίς να κερδίσει όμως. Αργότερα, ανέλαβε και την παραγωγή του *[[Alfred Hitchcock Presents]]*, ενός τηλεοπτικού σόου, που κράτησε μία δεκαετία.

## Παραπομπές


## Εξωτερικοί σύνδεσμοι
* 

Κατηγορία:Βρετανοί σεναριογράφοι
Κατηγορία:Βρετανοί παραγωγοί ταινιών
Σάρλι Ντ' Άντζελο

Ο **Σάρλι Ντ' Άντζελο** (*πραγ. όνομα "Charles Petter Andreason"*, 27 Απριλίου 1973) είναι Σουηδός μπασίστας της heavy metal μουσικής, γνωστός ως μέλος των Arch Enemy, Spiritual Beggars, King Diamond και Mercyful Fate.

## Βιογραφία
Ο Ντ' Άντζελο ξεκίνησε την καριέρα του σε ηλικία δεκαεπτά ετών, αντικαθιστώντας τον Χαλ Πατίνο στο συγκρότημα του King Diamond, παραμένοντας μαζί του μέχρι το 1993, χωρίς να ηχογραφήσει κάποιο άλμπουμ. Την επόμενη χρονιά έγινε μέλος των Mercyful Fate, με τους οποίους κυκλοφόρησε τέσσερις δίσκους και ένα ΕΡ μέχρι το 1999.

left|thumb|210px|''Ο Ντ' Άντζελο το 2006''
Παράλληλα, υπήρξε ιδρυτικό μέλος των Witchery από το 1997, κυκλοφορώντας μαζί τους πέντε άλμπουμ μέχρι το 2010, ενώ το 1998 εντάχθηκε στους Arch Enemy, παραμένοντας μαζί τους μέχρι σήμερα με ιδιαίτερη επιτυχία, αφού κάθε άλμπουμ του σουηδικού συγκροτήματος μετά το 2003 μπήκε στο Top-100 του αμερικάνικου Billboard.

Το 2005, έγινε μέλος των Spiritual Beggars, ηχογραφώντας μαζί τους τον δίσκο "*[[Demons (άλμπουμ των Spiritual Beggars)|Demons]]*", ενώ επέστρεψαν στην δισκογραφία με τα "*[[Return to Zero]]*" (2010), "*[[Earth Blues]]*" (2013) και "*[[Sunrise to Sundown]]*" (2016).

Το 2012, σχημάτισε με τον Μπιορν Στριντ το πρότζεκτ The Night Flight Orchestra, κυκλοφορώντας τα άλμπουμ "*Internal Affairs*" το 2012 και
"*Skyline Whispers*" το 2015. Το 2016, περιόδευσε με τους Black Earth, ένα πρότζεκτ της σειράς μελών των Arch Enemy από το 1996, με τους Μάικλ Άμοτ, Κρις Άμοτ, Γιόχαν Λίιβα και Ντάνιελ Έρλαντσον.

Στα τέλη της δεκαετίας του '90, υπήρξε μέλος των Sinergy, Illwill και Facelift, ενώ έχει δηλώσει ως κύριες επιρροές του τους Ρότζερ Γκλόβερ και Γκλεν Χιουζ των Deep Purple, τον Στηβ Ντώσον των Saxon, τον Πέτερ Μπάλτες των Accept και τον Τζον Εντουίστλ των The Who.

## Δισκογραφία

## Παραπομπές


## Πηγές

* Sharlee D'Angelo - Encyclopaedia Metallum: The Metal Archives
* Sharlee d'Angelo | Credits | AllMusic
* D'Angelo Sharlee (Arch Enemy)- Musician Profile - Spirit of Metal 

Κατηγορία:κιθαρίστες
Κατηγορία:Ροκ μουσικοί
Forty Days and Forty Nights

Το **Forty Days and Forty Nights** είναι τραγούδι του blues καλλιτέχνη Muddy Waters, το οποίο κυκλοφόρησε το 1956 μέσω της Chess Records.

## Σύνθεση και ηχογράφηση
Την σύνθεση του τραγουδιού πραγματοποίησε ο Μπέρναρντ Ροθ, ο οποίος είχε γράψει για τον Waters και το κομμάτι "*Just to Be with You*". Η ηχογράφηση του τραγουδιού πραγματοποιήθηκε στο Σικάγο τον Ιανουάριο του 1956, με τον Waters στα φωνητικά, τον Little Walter στην φυσαρμόνικα, τον Γουίλι Ντίξον στο μπάσο, τον Φράνσις Κλέι στα τύμπανα και τους Πατ Χέιρ και Τζίμι Ρότζερς στις κιθάρες.

## Εμπορική επιτυχία
Το σινγκλ του "*Forty Days and Forty Nights*" με το "*All Aboard*" στην δεύτερη του πλευρά, γνώρισε μεγάλη επιτυχία αφού έφθασε ως την έβδομη θέση του Billboard R&B chart. Αυτό ήταν ένα από τα δύο Top-10 σινγκλ του τραγουδιστή για το 1956, αφού ακολούθησε το "*Don't Go No Farther*" που έφθασε ως το # 9.

## Διασκευές
Έχει διασκευαστεί από καλλιτέχνες όπως ο John Hammond, οι Steppenwolf, οι The Chesterfield Kings, οι The Preston Shannon Band, οι The Groundhogs, ο Eric Burdon, ο Buddy Guy, η Cassandra Wilson και ο Cliff Richard.

## Παραπομπές


## Πηγές
* Forty Days and Forty Nights - Muddy Waters | Song Info | AllMusic
* Muddy Waters - Guitarist, Songwriter, Singer - Biography.com

## Εξωτερικοί σύνδεσμοι
* Muddy Waters Forty Days and Forty Nights - YouTube
* MUDDY WATERS LYRICS - Forty Days And Forty Nights - A-Z Lyrics
* Forty Days and Forty Nights / Muddy Waters chords

Κατηγορία:Τραγούδια του Muddy Waters
Κατηγορία:Τραγούδια του 1956
Κατηγορία:Singles του 1956
Χερτσογκενάουραχ

Το **Χερτσογκενάουραχ** (γερμανικά: *Herzogenaurach*, γερμανικά Ανατολικής Φραγκονίας: *Herziaura*) είναι πόλη στην περιοχή του Έρλανγκεν-Χέχστατ, στη Βαυαρία της Γερμανίας. Είναι περισσότερο γνωστή ως έδρα των εταιρειών αθλητικών ειδών Adidas και Puma, καθώς και του μεγάλου κατασκευαστικού ομίλου εξαρτημάτων αυτοκινήτων Schaeffler.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Βαυαρίας
Διοργανώσεις Ε.Σ.ΠΕ. Δυτικής Ελλάδας 2015–16

Για την περίοδο 2015-16, η Ένωση Σωματείων Πετοσφαίρισης Δυτικής Ελλάδας είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων,στην βόρειο δυτική Ελλάδα

## Περιλαμβάνει Πρωτάθλημα, Κύπελλο και Πρωταθλήματα υποδομών ανδρών

### Πρωτάθλημα
Το πρωτάθλημα αποτελεί κομμάτι της Β εθνικής (ΣΤ' όμιλος της ΕΟΠΕ).

Ο πρωταθλητής ανεβαίνει στην Α2 εθνική.

#### Α φάση

#### Τελικός
Κυριακή 13/03/16 ώρα 17.00 ΑΟ Πρέβεζας-Ερμής Ηγουμενίτσας 3-2

Πρωταθλητής ο ΑΟ Πρέβεζας με 3-0 νίκες.

### Κύπελλο
Η ένωση διοργανώνει κύπελλο,το οποίο αποτελεί μέρος της πρώτης φάσης του κυπέλλου Ελλάδας.

#### Τελικός
ΑΟ Πρέβεζας-ΓΣ Άρτας Βόλλευ 3-1 (22-25,25-21,25-20,25-19).

Κυπελλούχος ο ΑΟ Πρέβεζας. Στο κύπελλο Ελλάδος 2015-16 συμμετείχαν οι δυο ομάδες του τελικού.

### Υποδομές
Πρωταθλητής σε εφήβους και παίδες ο ΑΟ Πρέβεζας.Στους παμπαίδες το κατέκτησε ο ΓΣ Άρτας Βόλλευ.

## Πρωτάθλημα, Κύπελλο και Πρωταθλήματα υποδομών γυναικών

### Πρωτάθλημα
Το πρωτάθλημα αποτελεί κομμάτι της Β εθνικής (ΣΤ' όμιλος της ΕΟΠΕ).
Ο πρωταθλητής ανεβαίνει στην Α2 εθνική.

#### Α φάση

Η ΦΕ Ιωαννίνων αποχώρησε από το πρωτάθλημα.

Πρωταθλητής ο Ιωνικός Αγρινίου με 3-1 νίκες.

### Κύπελλο
Η ένωση διοργανώνει κύπελλο,το οποίο αποτελεί μέρος της πρώτης φάσης του κυπέλλου Ελλάδας.
#### Τελικός
Φιλαθλητικός Πρέβεζας-Ιωνικός Αγρινίου 3-0

Κυπελλούχος ο Φιλαθλητικός Πρέβεζας.Στο κύπελλο Ελλάδος 2015-16 συμμετείχαν οι δυο ομάδες του τελικού.

### Υποδομές
Στις τρεις κατηγορίες,νεανίδων,κορασίδων,παγκορασίδων,πρωταθλητής αναδείχτηκε ο Ηρακλής Ιωαννίνων.

## Παραπομπές


Κατηγορία:Ένωση Σωματείων Πετοσφαίρισης Δυτικής Ελλάδας
Lord Of Misrule

**Lord Of Misrule** είναι ο τίτλος του τέταρτου άλμπουμ του καναδικού doom metal συγκροτήματος Blood Ceremony, το οποίο κυκλοφόρησε τον Μάρτιο του 2016 μέσω της δισκογραφικής εταιρείας "Rise Above Records".

Η ηχογράφηση του δίσκου πραγματοποιήθηκε στα "Toe Rag Studios" του Λονδίνου με παραγωγό τον Λίαμ Γουάτσον, ο οποίος στο παρελθόν είχε συνεργαστεί με τους Electric Wizard και τους Uncle Acid and the Deadbeats.

Οι κριτικές για το άλμπουμ υπήρξαν θετικές, με το "Rock Hard" να του δίνει 8,5 / 10, το "Music Existence" με 90%, το "Metal Storm" με 8,1 / 10, το "Metal Injection" με 7,5 / 10 και το "The Metal Observer" με 9 / 10.

## Τραγούδια
# The Devil's Widow - 7:26
# Loreley - 4:55
# The Rogue's Lot - 4:38
# Lord of Misrule - 4:01
# Half Moon Street - 5:28
# The Weird of Finistère - 4:40
# Flower Phantoms - 2:46
# Old Fires - 4:50
# Things Present, Things Past - 5:30

## Μέλη των Blood Ceremony
Η σύνθεση του συγκροτήματος κατά την ηχογράφηση του "***The Eldritch Dark***" είχε την εξής μορφή:
* **Άλια Ο'Μπράιεν** - *[[Φωνητική|φωνητικά]], [[φλάουτο]], [[πλήκτρα]]*
* **Λούκας Γκάντκε** - *[[μπάσο]], [[Φωνητική|φωνητικά]]*
* **Σιν Κένεντι** - *[[κιθάρα]]*
* **Μάικλ Καρίλο** - *[[τύμπανα]]*

## Παραπομπές


## Πηγές
* Blood Ceremony / Rise Above Records
* Blood Ceremony - Lord Of Misrule - Rocking.gr
* Blood Ceremony - Lord of Misrule - Encyclopaedia Metallum: The Metal Archives

Κατηγορία:Δισκογραφία των Blood Ceremony
Κατηγορία:Άλμπουμ του 2016
Nike

Η **Nike, Inc.** (στα αμερικανικά αγγλικά ) (διαμορφωμένο ως ***NIKE***) είναι αμερικανική πολυεθνική εταιρεία που ασχολείται με το σχεδιασμό, την ανάπτυξη, την κατασκευή και σε παγκόσμιο επίπεδο το μάρκετινγκ και τις πωλήσεις υποδημάτων, ενδυμάτων, εξοπλισμού, εξαρτημάτων και υπηρεσιών. Η εταιρεία έχει την έδρα της κοντά στο Μπίβερτον του Όρεγκον, στη μητροπολιτική περιοχή του Πόρτλαντ στις ΗΠΑ. Είναι ένας από τους μεγαλύτερους προμηθευτές αθλητικών υποδημάτων και ενδυμάτων στον κόσμο, όπως και μεγάλος κατασκευαστής αθλητικού εξοπλισμού, με έσοδα άνω των 24,1 δισεκατομμυρίων δολαρίων κατά το οικονομικό έτος 2012 (που έληξε στις 31 Μαΐου του 2012). Από το 2012, απασχολούσε περισσότερους από 44.000 ανθρώπους σε όλο τον κόσμο. Το 2014 η μάρκα και μόνο εκτιμήθηκε σε 19 δισεκατομμύρια δολάρια, καθιστώντας την το πιο πολύτιμο εμπορικό σήμα μεταξύ των αθλητικών επιχειρήσεων.

Η εταιρεία ιδρύθηκε στις 25 Ιανουαρίου του 1964 ως *Blue Ribbon Sports*, από τους Μπιλ Μπάουερμαν και Φιλ Νάιτ, ενώ μετονομάστηκε σε *Nike, Inc.* στις 30 Μαΐου του 1971. Η εταιρεία πήρε την επωνυμία της από τη Νίκη, τη θεά της νίκης στην ελληνική μυθολογία. Η Nike εμπορεύεται τα προϊόντα της υπό το δικό της σήμα, καθώς και οι Nike Golf, Nike Pro, Nike +, Air Jordan, Nike Blazers, Air Force 1, Nike Dunk, Air Max, Foamposite, Nike Skateboarding, όπως και οι θυγατρικές συμπεριλαμβανομένων των Brand Jordan, Hurley International και Converse. Η Nike κατέχει επίσης την Bauer Hockey (αργότερα μετονομάστηκε σε Nike Bauer) μεταξύ του 1995 και του 2008, ενώ στο παρελθόν κατείχε και τις Cole Haan και Umbro. Εκτός από την κατασκευή αθλητικών ειδών και εξοπλισμού, η εταιρεία λειτουργεί καταστήματα λιανικής πώλησης υπό την επωνυμία Niketown. Η Nike είναι χορηγός πολλών αθλητών και αθλητικών ομάδων υψηλού επιπέδου όπως η Μπαρτσελόνααπό το εξωτερικό και η Α.Ε.Κ. από την Ελλάδα, με αναγνωρισμένα εμπορικά σήματα το *Just Do It* και το λογότυπο *Swoosh*.

## Λογότυπο
Το λογότυπο της μάρκας  όπως έχει εξελιχθεί με το πέρασμα του χρόνου.


 Old Nike logo.jpg|Παλαιότερο
 Logo NIKE.svg|Σύγχρονο


## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Κατασκευαστές αθλητικών ενδυμάτων
Umbro

Η **Umbro** είναι αγγλική μάρκα προμήθειας αθλητικών ειδών και ποδοσφαιρικού εξοπλισμού με έδρα το Τσιντλ στο Μείζον Μάντσεστερ της Αγγλίας στο Ηνωμένο Βασίλειο. Η Umbro σχεδιάζει, δημιουργεί και εμπορεύεται είδη ένδυσης, υπόδησης και εξοπλισμού που σχετίζονται με το ποδόσφαιρο. Τα προϊόντα της πωλούνται σε περισσότερες από 90 χώρες σε όλο τον κόσμο.

Στις 23 Οκτωβρίου του 2007, ανακοινώθηκε ότι η Umbro είχε συμφωνήσει να εξαγοραστεί από τη Nike σε μια συμφωνία αξίας 285 εκατομμυρίων στερλίνων, ισοδύναμων με 193 πένες ανά μετοχή. Το διοικητικό συμβούλιο της Umbro συνέστησε στους μετόχους της να ψηφίσουν υπέρ της προσέγγισης, καθώς προσέφερε μια πολύ ανταγωνιστική τιμή για την επιχείρηση. Η τιμή της μετοχής της Umbro κατά τη στιγμή της προσφοράς ήταν κοντά στις 130 πένες. Η συμφωνία εγκρίθηκε από τις ρυθμιστικές αρχές το Δεκέμβριο του 2007 και ολοκληρώθηκε το Φεβρουάριο του 2008. Τον Οκτώβριο του 2012, η Nike ανακοίνωσε ότι είχε συμφωνήσει με την Iconix Brand Group για την πώληση της Umbro έναντι 225 εκατομμυρίων δολαρίων. Η εξαγορά ολοκληρώθηκε το Δεκέμβριο του 2012.

Η Umbro κατασκευάζει όλα τα αθλητικά είδη ένδυσης, συμπεριλαμβανομένου υλικού προπόνησης και ποδοσφαιρικών υποδημάτων. Μέχρι τα μέσα της δεκαετίας του 1980, η εταιρία κατασκεύαζε μόνο αθλητικά ρούχα, ιδίως φανέλες ποδοσφαίρου, σορτς και κάλτσες, αλλά δεν είχε καμία σειρά υποδημάτων. Τελικά, το 1985, η Umbro αποφάσισε να εισαγάγει τα πρώτα της ποδοσφαιρικά υποδήματα στην αγορά της Βραζιλίας. Μετά την αγορά της μάρκας από την Iconix Brand Group το 2013, η πρώτη σημαντική παραγωγή προϊόντος από την Umbro ήταν το UX-1, ένα τεχνολογικά προηγμένο ποδοσφαιρικό υπόδημα που ψηφίστηκε ως μία από τις καλύτερες νέες κυκλοφορίες της χρονιάς.

## Λογότυπο
Το λογότυπο της μάρκας όπως έχει εξελιχθεί με το πέρασμα του χρόνου.


 Umbro.png|Παλαιότερο
 Umbro logo (current).svg|Σύγχρονο


## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις του Ηνωμένου Βασιλείου
Κατηγορία:Κατασκευαστές αθλητικών ενδυμάτων
Under Armour

Η **Under Armour, Inc.** είναι αμερικανική εταιρεία αθλητικής ένδυσης και λοιπών εξαρτημάτων. Η εταιρεία αποτελεί προμηθευτή αθλητικής και καθημερινής ένδυσης. Η Under Armour άρχισε να παρέχει υποδήματα το 2006.

Η παγκόσμια έδρα της Under Armour βρίσκεται στη Βαλτιμόρη του Μέριλαντ με τις επιπλέον τοποθεσίες ως εταιρικές έδρες της Βόρειας Αμερικής στο Ώστιν και το Χιούστον του Τέξας, στο Ντένβερ του Κολοράντο, στη Νέα Υόρκη της πολιτείας της Νέας Υόρκης, στο Πόρτλαντ του Όρεγκον, στο Νάσβιλ του Τένεσι, και στο Τορόντο του Καναδά. Τα διεθνή γραφεία της Under Armour βρίσκονται στην Πόλη του Παναμά στον Παναμά, ενώ τα γραφεία της Λατινικής Αμερικής βρίσκονται στο Σάο Πάολο της Βραζιλίας, στο Σαντιάγκο της Χιλής και στην Πόλη του Μεξικού στο Μεξικό.

Η ευρωπαϊκή έδρα της εταιρείας βρίσκεται στο Ολυμπιακό Στάδιο του Άμστερνταμ με μια επιπλέον έδρα στο Μόναχο της Γερμανίας. Το γραφείο της Under Armour στη Σαγκάη είναι η περιφερειακή έδρα για την ευρύτερη περιοχή της Κίνας. Πρόσθετα γραφεία Ασίας-Ειρηνικού βρίσκονται στο Κουανγκτσόου και το Χονγκ Κονγκ της Κίνας, στη Τζακάρτα της Ινδονησίας, στο Τόκιο της Ιαπωνίας και στο Σίδνεϊ της Αυστραλίας.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Κατασκευαστές αθλητικών ενδυμάτων
Bloomberg L.P.

Η **Bloomberg L.P.** είναι ιδιωτική εταιρεία χρηματοοικονομικού λογισμικού, δεδομένων και των μέσων ενημέρωσης με έδρα το κέντρο του Μανχάταν, στη Νέα Υόρκη των ΗΠΑ. Η Bloomberg L.P. ιδρύθηκε από τον Μάικλ Μπλούμπεργκ το 1981 με τη βοήθεια των Τόμας Σεκούντα, Ντάνκαν ΜακΜίλαν, Τσαρλς Ζέγκαρ, ενώ το 30% της ιδιοκτησίας επενδύθηκε από τη Merrill Lynch.

## Παραπομπές


## Εξωτερικοί σύνδεσμοι
* 

Κατηγορία:Ειδησεογραφικά πρακτορεία
New Balance

Η **New Balance Athletic Shoe, Inc.** (**ΝΒ**), περισσότερο γνωστή ως **New Balance**, είναι αμερικανική εταιρεία κατασκευής υποδημάτων που εδρεύει στη συνοικία Μπράιτον της Βοστώνης στη Μασαχουσέτη των ΗΠΑ. Η εταιρεία ιδρύθηκε το 1906 ως «New Balance Arch Support Company», το 1972 εξαγοράστηκε από τον Ελληνοαμερικανό Jim Davis και είναι ένας από τους μεγαλύτερους κατασκευαστές αθλητικών υποδημάτων στον κόσμο.Με την Warrior Sports διαθέτει και μια θυγατρική εταιρία που κατασκευάζει εξοπλισμούς για χόκεϊ επί πάγου και λακρός.

Η New Balance διατηρεί παρουσία μεταποίησης στις ΗΠΑ, καθώς και στο Ηνωμένο Βασίλειο, για την ευρωπαϊκή αγορά. Το 1994, η New Balance κατασκεύαζε το 70% των υποδημάτων της στις Ηνωμένες Πολιτείες. Το 2006, σύμφωνα με το Fortune, περίπου το 70% των υποδημάτων της παρασκευαζόταν στην Κίνα και το άλλο 5% στο Βιετνάμ.

Η μονάδα παραγωγής της New Balance στο Ηνωμένο Βασίλειο, από το 1982, εδρεύει στο Φλίμπι της Κάμπρια στη βορειοδυτική Αγγλία, όπου 28.000 ζεύγη υποδημάτων παράγονται κάθε εβδομάδα.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Κατασκευαστές αθλητικών ενδυμάτων
Όσκαρ Μπάκλουντ

Ο **Γιόχαν Όσκαρ Μπάκλουντ** (*Johan Oskar Backlund*, 28 Απριλίου 1846 – 29 Αυγούστου 1916) ήταν Σουηδός αστρονόμος που μετανάστευσε και σταδιοδρόμησε στη Ρωσική Αυτοκρατορία. Το βαπτιστικό όνομά του δίνεται κάποτε ως Γιενς (*Jöns*), ωστόσο ακόμα και σύγχρονές του σουηδικές πηγές τον αναφέρουν ως *Johan*. Στη Ρωσία είναι γνωστός ως **Οσκάρ Αντρέγιεβιτς Μπακλούντ** (Оскар Андреевич Баклунд) και κάποιες ρωσικές πηγές δίνουν τις ημερομηνίες γεννήσεως και θανάτου του με το παλαιό ημερολόγιο, ως 16 Απριλίου και 16 Αυγούστου.

## Βιογραφικά στοιχεία
Ο Μπάκλουντ γεννήθηκε στο Λένγκεμ (Länghem) του Δυτικού Γιέτλαντ και απεφοίτησε από το Πανεπιστήμιο της Ουψάλα το 1872. Αφού απέκτησε το διδακτορικό του το 1875, μετανάστευσε στη Ρωσία το 1876. Εκεί εργάσθηκε στο Αστεροσκοπείο του Τάρτου (τότε γνωστό περισσότερο με τη γερμανική ονομασία της πόλεως ως «Αστεροσκοπείο του Ντόρπατ»), στη σημερινή Εσθονία, και στη συνέχεια, από το 1879, στο Αστεροσκοπείο του Πούλκοβο, καθιστάμενος εν τέλει διευθυντής του, από το 1895 μέχρι τον θάνατό του.

Ο Μπάκλουντ επικεντρώθηκε στην ουράνια μηχανική και μία αξιοσημείωτη εργασία του ήταν ο υπολογισμός της τροχιάς του Κομήτη του Ένκε με ενσωματωμένες τις βαρυτικές διαταραχές από τους πλανήτες. Συνακόλουθα και αντίστροφα, χρησιμοποίησε παρατηρήσεις του κομήτη αυτού για μία εκτίμηση της μάζας του πλανήτη Ερμή. Κάποιες ρωσικές πηγές αναφέρονται στον συγκεκριμένο κομήτη ως «Κομήτη Ένκε-Μπάκλουντ. Ασχολήθηκε επίσης με τη διεξαγωγή γεωδαιτικών μελετών στο Αρχιπέλαγος της Σπιτσβέργης από το 1898 μέχρι το 1900. Ο Μπάκλουντ έγινε μέλος της Ακαδημίας Επιστημών της Αγίας Πετρούπολης το 1883, μέλος της Βασιλικής Σουηδικής Ακαδημίας Επιστημών το 1897 και μέλος της Βασιλικής Εταιρείας το 1911.

### Οικογένεια
Ο Όσκαρ Μπάκλουντ πήρε ως σύζυγό του την Ούλρικα Καταρίνα Βίντμπεκ (Widebeck). Η κόρη τους Έλσα Καρολίνα Μπάκλουντ (1880–1974) έγινε γνωστή καλλιτέχνιδα, ενώ ο γιος τους Χέλγκε Γκότρικ Μπάκλουντ (1878–1958) έγινε γεωλόγος και εξερευνητής, επίτιμο μέλος της Βασιλικής Εταιρείας του Εδιμβούργου.

## Τιμητικές διακρίσεις
* Χρυσό Μετάλλιο της Βασιλικής Αστρονομικής Εταιρείας (1909)
* Μετάλλιο Bruce της Αστρονομικής Εταιρείας του Ειρηνικού (1914)

### Ονομάσθηκαν προς τιμή του
* Ο αστεροειδής 856 Μπακλούνδη (Backlunda), που ανακαλύφθηκε το έτος του θανάτου του
* Ο κρατήρας Μπάκλουντ στην αόρατη από τη Γη πλευρά της Σελήνης
* Η κορυφή Μπάκλουντ (Backlundtoppen) στον μεγαλύτερο παγετώνα της Σπιτσβέργης.

### Παραπομπές


## Εξωτερικοί σύνδεσμοι
* Ιστοσελίδα των Μεταλλίων Bruce 
* Η απονομή του Μεταλλίου Bruce
* Η απονομή του Χρυσού Μεταλλίου της RAS
* Το λήμμα για τον Backlund στο ''Svenskt biografiskt handlexikon'' στο Project Runeberg (στη σουηδική)

### Νεκρολογίες
* Astron. Nachr., '''203''' (1916) 235/236 (στη γερμανική)
* MNRAS, '''77''' (1916) 310
* ''The Observatory'', '''40''' (1917) 128–131

Κατηγορία:Σουηδοί αστρονόμοι
Χούγκο φον Ζέελιγκερ

Ο **Χούγκο Χανς φον Ζέελιγκερ** (*Hugo von Seeliger*, 23 Σεπτεμβρίου 1849 – 2 Δεκεμβρίου 1924) ήταν Γερμανός αστρονόμος.

## Βιογραφία

Γεννήθηκε στο Μπίελιτς-Μπιάλα στην Αυστριακή Σιλεσία και έβγαλε το γυμνάσιο στο Τέσεν (το σημερινό Τσέσυν της Πολωνίας) το 1867. Σπούδασε στα Πανεπιστήμια της Χαϊδελβέργης και της Λειψίας, παίρνοντας διδακτορικό στην αστρονομία από το δεύτερο το 1872, ερευνώντας υπό τον Καρλ Κρίστιαν Μπρουνς.

Μετά τις σπουδές του, τον βρίσκουμε στο πανεπιστημιακό αστεροσκοπείο της Βόννης μέχρι το 1877, ως βοηθό του Αργκελάντερ. Το 1874 ήταν επικεφαλής της γερμανικής αποστολής στα Νησιά Ώκλαντ για την παρατήρηση της διαβάσεως της Αφροδίτης. Το 1881 ο φον Ζέελιγκερ έγινε διευθυντής του Αστεροσκοπείου της Γκότα, ενώ το 1882 έγινε καθηγητής της αστρονομίας και διευθυντής του αστεροσκοπείου στο Πανεπιστήμιο του Μονάχου, θέση στην οποία παρέμεινε μέχρι τον θάνατό του. Ανάμεσα στους φοιτητές του ήταν οι Γιούλιους Μπάουσινγκερ, Γκούσταφ Χέργκλοτς, Ρίχαρντ Σορ και προ παντός ο Καρλ Σβάρτσιλντ, που πηρε το διδακτορικό του υπό την επίβλεψη του φον Ζέελιγκερ το 1898 και αναγνώριζε την επίδρασή του σε λόγους του σε όλη τη σταδιοδρομία του.

Ο φον Ζέελιγκερ εκλέχθηκε αντεπιστέλλον μέλος της Βασιλικής Αστρονομικής Εταιρείας το 1892 και διετέλεσε πρόεδρος της Astronomische Gesellschaft από το 1897 μέχρι το 1921.

Οι συνεισφορές του φον Ζέελιγκερ στην αστρονομία περιλαμβάνουν μια ερμηνεία για την ανώμαλη μετατόπιση του περιηλίου του Ερμή (μία από τις κυριότερες αποδείξεις της Γενικής θεωρίας της σχετικότητας), μια θεωρία των καινοφανών αστέρων που υπέθετε τη σύγκρουση ενός αστέρα με νέφος αερίου, και η επιβεβαίωση της θεωρίας του Τζέιμς Κλερκ Μάξγουελ για τη φύση των δακτυλίων του Κρόνου με την παρατήρηση μεταβολών στο φως που ανακλούν υπό διαφορετικές γωνίες.

Ωστόσο, το κύριο ενδιαφέρον του φον Ζέελιγκερ ήταν η στατιστική των αστέρων του μεγάλου καταλόγου Bonner Durchmusterung και τα συμπεράσματα που μπορούσαν να εξαχθούν από αυτή ως προς τη δομή του Σύμπαντος. Οι απόψεις του φον Ζέελινγκερ για τις διαστάσεις του Γαλαξία ήταν σύμφωνες με τις μεταγενέστερες μελέτες του Γιακόμπους Καπτέυν.

Ο φον Ζέελινγκερ συνέχισε να εργάζεται μέχρι τον θάνατό του στο Μόναχο σε ηλικία 75 ετών.

## Ονομάσθηκαν προς τιμή του
* Ο αστεροειδής 892 Ζεελιγκέρια
* Ο μικρός κρατήρας Ζέελιγκερ κοντά στο κέντρο της ορατής από τη Γη πλευράς της Σελήνης
* Η αύξηση του ανακλώμενου φωτός από τους δακτυλίους του Κρόνου κοντά στην αντίθεση του πλανήτη («φαινόμενο Seeliger»)

## Παραπομπές


## Πηγές - εξωτερικοί σύνδεσμοι
* Freddy Litten: Hugo von Seeliger  Kurzbiographie σύντομη βιογραφία στα γερμανικά.
* Νεκρολογία: Καθηγητής Hugo von Seeliger, *The Observatory*, τόμ. 48, σελ. 77 (1925)

Κατηγορία:Γερμανοί αστρονόμοι
Κατηγορία:Αυστριακοί αστρονόμοι
Αυτόνομο Πανεπιστήμιο της Βαρκελώνης

Το **Αυτόνομο Πανεπιστήμιο της Βαρκελώνης** (καταλανικά: Universitat Autónoma de Barcelona, ισπανικά: Universidad Autónoma de Barcelona, UAB) είναι δημόσιο πανεπιστήμιο της Καταλονίας. Ιδρύθηκε το 1968 μετά τη διάσπαση του Πανεπιστημίου της Βαρκελώνης και σήμερα θεωρείται ένα από τα τρία ποιοτικότερα πανεπιστήμια της Ισπανίας. Το μεγαλύτερο μέρος των εγκαταστάσεών του και η πανεπιστημιούπολη εντοπίζεται στη Σαρδανιόλα δελ Μπαγιές, 11χμ. βόρεια της πόλης της Βαρκελώνης. Το ακαδημαϊκό έτος 2015-16 στα 87 προπτυχιακά, 131 μεταπτυχιακά και 64 διδακτορικά του προγράμματα φοίτησαν 33.000 άτομα.

## Παραπομπές

Κατηγορία:Πανεπιστήμια στη Βαρκελώνη
Πανεπιστήμιο Πονπέου Φάβρα

Το **Πανεπιστήμιο Πονπέου Φάβρα** (καταλανικά: Universitat Pompeu Fabra, UPF) είναι δημόσιο πανεπιστήμιο της Βαρκελώνης. Ιδρύθηκε το 1990 και έλαβε το όνομα του σημαντικού Καταλανού φιλολόγου Πονπέου Φάβρα. Θεωρείται ένα από τα ποιοτικότερα πανεπιστήμια της Ισπανίας και ένα από τα νέα πανεπιστήμια με την ταχύτερη ανάπτυξη στον κόσμο. Αποτελείται από τρεις σχολές που εξειδικεύονται στις ανθρωπιστικές επιστήμες, τις επιστήμες υγείας και τις τεχνολογίες επικοινωνίας και πληροφορικής που στεγάζονται αντίστοιχα στις τρεις πανεπιστημιουπόλεις και που εντοπίζονται στον αστικό ιστό της Βαρκελώνης. Το πανεπιστημιακό έτος 2015-16 φοίτησαν στο πανεπιστήμιο περίπου 14.000 άτομα.

## Παραπομπές

Κατηγορία:Πανεπιστήμια στη Βαρκελώνη
Τζούντιθ Άντερσον

Η **Τζούντιθ Άντερσον** (αγγλικά: *Judith Anderson*, πραγματικό όνομα: *Frances Margaret Anderson*, 10 ή 20 Φεβρουαρίου 1897 - 3 Ιανουαρίου 1992) ήταν Αυστραλή ηθοποιός του θεάτρου, του κινηματογράφου και της τηλεόρασης. Θεωρούνταν σπουδαία θεατρική ηθοποιός κατά την εποχή της, και ήταν βραβευμένη με ένα βραβείο Tony και δύο βραβεία Emmy. Υπήρξε υποψήφια επίσης για ένα βραβείο Grammy και για ένα βραβείο Όσκαρ. Πλέον, θεωρείται μίας από τις σπουδαιότερες ηθοποιούς του θεάτρου, για τον 20ο αιώνα. Το 1960, τιμήθηκε με τον τίτλο *Dame*.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αυστραλές ηθοποιοί θεάτρου
Κατηγορία:Αυστραλές ηθοποιοί κινηματογράφου
Κατηγορία:Αυστραλές ηθοποιοί τηλεόρασης
Κατηγορία:Αυστραλοί σκωτικής καταγωγής
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Νικητές βραβείου Tony
Ρεβέκκα (μυθιστόρημα)

Το ***Ρεβέκκα*** (πρωτότυπος τίτλος: ***Rebecca***) είναι ένα μυθιστόρημα της Βρετανίδας συγγραφέα Δάφνη Ντι Μωριέ, το οποίο κυκλοφόρησε το 1938. Το μπεστ σέλερ αυτό, μεταξύ των δύο κυκλοφοριών του 1938 και 1965, πούλησε 2.829.313 αντίτυπα. Το βιβλίο μνημονεύεται από την πρώτη φράση του κιόλας, όταν η κυρά Ντε Γουίντερ (η αφηγήτρια) λέει: *Last night I dream I went to Manderley again.* (Το προηγούμενο βράδυ, ονειρεύτηκα πως ξαναπήγα στο Μάντερλι). Το βιβλίο, επίσης, διασκευάστηκε και έγινε ταινία με τον ομώνυμο τίτλο, σκηνοθετημένη από τον Άλφρεντ Χίτσκοκ, η οποία κέρδισε και Όσκαρ Καλύτερης Ταινίας. Επιπλέον αποσπάσματα του έργου χρησιμοποιήθηκαν από τον Νίκο Νικολαΐδη στην ταινία του *[[Πρωινή περίπολος]]* (1987). Το 1938, ψηφίστηκε το πιο αγαπημένο βιβλίο της χρονιάς από το *American Booksellers Association*.

## Μεταφράσεις στα ελληνικά

* *Ρεβέκκα* (1999), μτφρ. Σοφία Μαυροειδή-Παπαδάκη, εκδόσεις Καστανιώτη
* *Ρεβέκκα* (2009), μτφρ. Ευμορφία Στεφανοπούλου, εκδόσεις Καστανιώτη

## Προσαρμογές

* *[[Ρεβέκκα (ταινία, 1940)|Ρεβέκκα]]* (1940), αμερικανική ταινία σε σκηνοθεσία του Άλφρεντ Χίτσκοκ με τους Λόρενς Ολίβιε, Τζόαν Φοντέιν, Τζούντιθ Αντερσον και Τζορτζ Σάντερς.
* *Ρεβέκκα* (1979), μίνι σειρά με τους Τζέρεμι Μπρετ και Τζοάνα Ντέιβιντ.
* *Ρεβέκκα* (1997), μίνι σειρά με τους Τσαρλς Ντανς, Νταϊάνα Ριγκ και Τζέραλντιν Τζέιμς.
* *Ρεβέκκα* (2020), βρετανική ταινία σε σκηνοθεσία του Μπεν Γουίτλι με τους Λίλι Τζέιμς, Άρμι Χάμερ και Κριστίν Σκοτ Τόμας.

## Παραπομπές


## Εξωτερικοί σύνδεσμοι
* 
*''Rebecca''  at the British Library
*.
*

Κατηγορία:Βρετανικά μυθιστορήματα
Κατηγορία:Μυθιστορήματα μυστηρίου
Κατηγορία:Μυθιστορήματα που έγιναν ταινίες
Universe217

Οι **Universe217** είναι ελληνικό doom metal συγκρότημα, το οποίο δημιουργήθηκε στην Αθήνα το 2005.

## Βιογραφία
Οι Universe217 σχηματίστηκαν το 2005 από την τραγουδίστρια Τάνια Λεοντίου, τον κιθαρίστα Μάνο Γεωργακόπουλο, τον μπασίστα Γιώργο Αναγνωστόπουλο και το ντράμερ που αναφέρεται απλά ως Γιώργος. Κυκλοφόρησαν τον πρώτο τους, ομώνυμο δίσκο τον Δεκέμβριο του 2007 μέσω της Duplicate Records στον περιορισμένο αριθμό των χιλίων αντιτύπων. Το άλμπουμ επανεκδόθηκε το 2008 σε μορφή digipak από την Burning World Records.

Το μπάσο ανέλαβε ο Νίκος Παναγιωτόπουλος και το συγκρότημα κυκλοφόρησε το ΕΡ "*II*" τον Απρίλιο του 2009. Με το ντράμερ Πέτρο στην σύνθεση τους, συμμετείχαν στο split σινγκλ με τους Lucky Funeral στο τέλος της χρονιάς, το οποίο κυκλοφόρησε στον περιορισμένο αριθμό των πεντακοσίων αντιτύπων μέσω της CTS Productions.

Τα τύμπανα ανέλαβε ο Μάνος Γιακουμάκης και η νέα σύνθεση κυκλοφόρησε το άλμπουμ "*[[Familiar Places]]*" στις 8 Απριλίου 2011 από την Venerate Industries. Ακολούθησε το "*[[Never (άλμπουμ των Universe217)|Never]]*" δύο χρόνια αργότερα, ενώ στα τέλη του 2013 συμμετείχαν στο split "*Intercourse*" μαζί με τους Super Puma.

Τον Σεπτέμβριο του 2014, κυκλοφόρησαν το ακουστικό ΕΡ "*Ease*" μέσω της γερμανικής Ván Records, ενώ για την προώθηση του συμμετείχαν στο “Acherontic Arts” festival στο Όμπερχαουζεν της Γερμανίας, στις αρχές Μαΐου του 2015. Τον Μάρτιο του 2016, τέθηκε σε κυκλοφορία ο τέταρτος δίσκος τους με τίτλο "*[[Change (άλμπουμ των Universe217)|Change]]*".

Το συγκρότημα έχει παίξει ζωντανά με διακεκριμένα ονόματα του είδους όπως οι Saint Vitus, Anathema, Neurosis, κ.α..

## Δισκογραφία

## Παραπομπές


## Πηγές
* Universe217 στην Encyclopaedia Metallum
* To μουσικό σύμπαν των Universe217, Popaganda
* Universe217 στο Discogs

## Εξωτερικοί σύνδεσμοι
*  
* Universe217 στο Facebook
* Universe217band στο YouTube]

Κατηγορία:Ελληνικά heavy metal συγκροτήματα
Κατηγορία:Ελληνικά μουσικά συγκροτήματα
Kelme

Η **New Millenium Αθλητισμός, S.L.**, με την εμπορική επωνυμία **Kelme** (), είναι ισπανική εταιρεία αθλητικών ειδών που δημιουργεί και παράγει ενδύματα και υποδήματα. Ιδρύθηκε το 1977 από τους Ντιέγο και Χοσέ Κίλες και τα προϊόντα της προορίζονται για ποδόσφαιρο, ποδόσφαιρο σάλας, καλαθοσφαίριση, αντοχή και αντισφαίριση. Η Kelme έχει την έδρα της στην Έλτσε της Αλικάντε στην Ισπανία, όπως και άλλα γραφεία σε όλο τον κόσμο, συμπεριλαμβανομένων ενός τμήματος των Ηνωμένων Πολιτειών στο Κόνοβερ της Βόρειας Καρολίνας.

Η Kelme χρηματοδότησε μια επαγγελματική ομάδα ποδηλασίας, μαζί με την κυβέρνηση της Βαλένθια. Τα προϊόντα της έχουν χρησιμοποιηθεί από κορυφαίους αθλητές όπως ο Ντέιβιντ Τζέιμς, ο Χοσέμι, ο Πολ Κέλι και άλλοι. Τα ποδοσφαιρικά υποδήματά της παρέχουν εδραιωμένη δύναμη, ευλυγισία, ακρίβεια και αντοχή. Ο Güiza Ντανιέλ Γκονθάλες Γουίθα έχει φορέσει το Masters Kelme αγωνιζόμενος στη Μαγιόρκα. Επίσης, η Kelme παρείχε στο παρελθόν αθλητικό υλικό σε Ρεάλ Μαδρίτης και Μαγιόρκα.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις της Ισπανίας
Κατηγορία:Κατασκευαστές αθλητικών ενδυμάτων
Brotherhood of the Snake

***The Brotherhood of the Snake*** είναι ο τίτλος του ενδέκατου στούντιο άλμπουμ του αμερικάνικου thrash metal συγκροτήματος Testament, το οποίο θα κυκλοφορήσει στις 28 Οκτωβρίου του 2016 μέσω της δισκογραφικής εταιρείας "Nuclear Blast Records".

Αυτός είναι ο πρώτος δίσκος του συγκροτήματος μετά το 2001, που συμμετείχε ο μπασίστας Στιβ ντι Τζόρτζιο, ο οποίος αντικατέστησε τον Γκρεγκ Κρίστιαν τον Ιανουάριο του 2014.

## Σύνθεση και ηχογράφηση
Η σύνθεση των κομματιών του άλμπουμ πραγματοποιήθηκε την άνοιξη και το καλοκαίρι του 2015, ενώ το συγκρότημα μπήκε στο στούντιο στα τέλη Απριλίου του 2016, ολοκληρώνοντας τις ηχογραφήσεις τον Ιούνιο του ίδιου έτους. Λίγο νωρίτερα, ο τραγουδιστής Τσακ Μπίλι ανακοίνωσε τον τίτλο του άλμπουμ και την προσδοκία του ότι θα έχει ολοκληρωθεί πριν ξεκινήσουν τη βρετανική τους περιοδεία, η οποία ξεκίνησε στις 19 Ιουνίου στην Οξφόρδη. Την παραγωγή του άλμπουμ ανέλαβε ο Τζαμαϊκανός Χουάν Ουρτίγκα, ιδιοκτήτης των Trident Studios στο Πασέκο της Καλιφόρνια.

Το εξώφυλλο του δίσκου έγινε γνωστό στις 12 Αυγούστου 2016, με τη λίστα τραγουδιών να ανακοινώνεται μία εβδομάδα αργότερα.

## Εμπορική επιτυχία
Το άλμπουμ δεν έφθασε σε επίπεδα ανάλογης επιτυχίας με τον προκάτοχο του, αφού σκαρφάλωσε ως την εικοστή θέση των αμερικάνικων τσαρτ, αν και ήταν ο πρώτος δίσκος των Testament που σκαρφάλωσε στο Top-50 των βρετανικών τσαρτ μετά το "*[[Souls of Black]]*" του 1990. Παράλληλα, μπήκε στο Top-20 στη Γερμανία, την Πολωνία, την Ελβετία και τη Φινλανδία.

Οι κριτικές για το "*Brotherhood of the Snake*" υπήρξαν θετικές, με τον Τομ Γιούρεκ του AllMusic να το βαθμολογεί με 3,5 αστέρια με άριστα τα πέντε, ενώ ο Ρέι Βαν Χορν του Blabbermouth του έδωσε 9,5 με άριστα τα 10.

## Τραγούδια του δίσκου

## Θέσεις τσαρτ
***Brotherhood of the Snake*** *(άλμπουμ)*

***Επίσημη κυκλοφορία: [[27 Ιουλίου]] [[2012]]***

## Τα μέλη των Testament
Οι μουσικοί οι οποίοι ηχογράφησαν το "*The Brotherhood of the Snake*" είναι οι εξής:

* **[[Τσακ Μπίλι]]** - φωνητικά
* **[[Έρικ Πίτερσον]]** - κιθάρα
* **[[Άλεξ Σκόλνικ]]** - κιθάρα
* **[[Στιβ ντι Τζόρτζιο]]** - μπάσο
* **[[Τζην Χόγκλαν]]** - τύμπανα

## Παραπομπές


## Πηγές
* Testament Release 'Brotherhood of the Snake' Title Track - Loudwire
* Brotherhood of the Snake - Testament | AllMusic
* Testament - Brotherhood of the Snake - Encyclopaedia Metallum

Κατηγορία:Δισκογραφία των Testament
Κατηγορία:Άλμπουμ του 2016
Νεκρή Φύση με Ψάθινο Καπέλο

Ο πίνακας **Νεκρή Φύση με Ψάθινο Καπέλο** (ολλανδικά: *Stillleben mit gelbem Strohhut*), που είναι επίσης γνωστός ως *Νεκρή Φύση με Κίτρινο Ψάθινο Καπέλο* και *Νεκρή Φύση με Καπέλο και Πίπα*, ζωγραφίστηκε από τον Βίνσεντ βαν Γκογκ στα τέλη Νοεμβρίου - μέσα Δεκεμβρίου του 1881 ή πιθανόν το 1885, στην πόλη Νουένεν της Ολλανδίας.

## Ο Βαν Γκογκ στη Νουένεν
Τον Νοέμβριο του 1884 ο Βαν Γκογκ δίδαξε κάποιους φίλους του από το Αϊντχόβεν, μια μεγάλη πόλη κοντά στη Νοένεν, να ζωγραφίζουν άψυχα αντικείμενα σε χρώματα με λάδι. Ο Βαν Γκογκ, μέσα στον ενθουσιασμό του, δημιούργησε μια σειρά από πίνακες νεκρής φύσης με μπουκάλια, μπολ και δοχεία και άλλα αντικείμενα.  Ο πίνακας *Νεκρή Φύση με Ψάθινο Καπέλο* δημιουργήθηκε στη Νουένεν κατά τη διάρκεια αυτής της περιόδου. Έγραψε πως οι πίνακες θα ήταν δύσκολο να πουληθούν, όμως αξιολογώντας σημαντική αυτήν την προσπάθεια συνέχισε να ζωγραφίζει συνθέσεις νεκρής φύσης κατά τη διάρκεια του χειμώνα.

## Ο πίνακας
To έργο *Νεκρή Φύση με Ψάθινο Καπέλο* μαζί με ένα άλλο έργο της ίδιας περιόδου, το *Νεκρή Φύση με Πήλινο Δοχείο και Τσόκαρα*, χαρακτηρίζονται από κριτικούς και συγγραφείς για το υψηλό επίπεδο τεχνικής τους. Και τα δύο χαρακτηρίζονται από ομαλές, σχολαστικές πινελιές και τη λεπτεπίλεπτη σκίαση των χρωμάτων. Κατά τη διάρκεια της διετούς παραμονής του στην Νουένεν, ολοκλήρωσε πολυάριθμα σχέδια και υδατογραφίες και σχεδόν 200 ελαιογραφίες. Ωστόσο, η χρωματική παλέτα του αποτελείτο κυρίως από σκοτεινούς γήινους τόνους, κυρίως σκούρο καφέ, χωρίς να έχει δώσει ενδείξεις για την ανάπτυξη της μετέπειτα ζωντανής χρωματικής παλέτας που χαρακτηρίζει τα πιο γνωστά του έργα. Όταν ο ίδιος παραπονέθηκε ότι ο Τεό (ο αδελφός του Βαν Γκογκ και έμπορος τέχνης) δεν είχε κάνει αρκετή προσπάθεια για να πουλήσει τους πίνακές του στο Παρίσι, ο Τεό απάντησε ότι ήταν πολύ σκούρα και δεν ταίριαζαν με το τότε ύφος της φωτεινής  ζωγραφικής των ιμπρεσιονιστών.

Ο πίνακας ανήκει στην συλλογή έργων τέχνης του μουσείου *Kröller-Müller Museum* στο Οτέρλο, στην Ολλανδία

## Προέλευση
H Χέλεν, σύζυγος του *Anton Kröller*, αφιέρωσε τη ζωή της και την περιουσία της συλλέγοντας έργα του Βαν Γκογκ. Η συλλογή έργων τέχνης *Kröller* του 19ου και του  20ου αιώνα κατέληξαν στο Ολλανδικό κράτος και το μουσείο *Kröller-Müller*. Μπορεί αυτή η συμφωνία να ήταν περισσότερο ένα μέσο αποκατάστασης για τα εκατομμύρια φιορίνια που κατέβαλλε το ολλανδικό κράτος το 1930 για τη διατήρηση της φερεγγυότητας μια τράπεζας, ενός από τους μεγαλύτερους πελάτες της εταιρείας του *Anton Kröller* που στην πορεία λειτούργησε ως ασπίδα για τον Kröller.

## Παραπομπές


Κατηγορία:Έργα ζωγραφικής του Βίνσεντ βαν Γκογκ
Sharp Corporation

Η **Sharp Corporation** (ιαπωνικά: シャープ株式会社) είναι ιαπωνική πολυεθνική εταιρεία που σχεδιάζει και κατασκευάζει ηλεκτρονικά προϊόντα, με έδρα το Σακάι-κου του Σακάι στο νομό της Οσάκα. Από το 2016 είναι αναπόσπαστο μέρος του ομίλου Foxconn που εδρεύει στην Ταϊβάν. Η Sharp απασχολεί περισσότερους από 50.000 ανθρώπους σε όλο τον κόσμο. Η εταιρεία ιδρύθηκε το Σεπτέμβριο του 1912 στο Τόκιο και πήρε την ονομασία της από μια από τις πρώτες εφευρέσεις του ιδρυτή της, το μηχανικό μολύβι Ever-Sharp, το οποίο εφευρέθηκε από τον Τοκούτζι Χαγιακάβα το 1915.

Από το 2013, η Sharp Corporation είναι η δέκατη μεγαλύτερη σε μερίδιο αγοράς, κατασκευάστρια τηλεοράσεων στον κόσμο. Στην Ιαπωνία κατέχει ηγετική θέση εδώ και πολύ καιρό. Η Sharp κατά καιρούς ήταν η πιο δημοφιλής μάρκα κινητών τηλεφώνων στην ιαπωνική αγορά, αλλά σήμερα είναι η τρίτη μεγαλύτερη.

## Παραπομπές


## Εξωτερικοί σύνδεσμοι
* 

Κατηγορία:Κατασκευαστικές εταιρείες της Ιαπωνίας
Κατηγορία:Εταιρείες ηλεκτρονικών της Ιαπωνίας
Κατηγορία:Εταιρείες ηλεκτρονικών
Κατηγορία:Εταιρείες ιδρυθείσες το 1912
Κατηγορία:Ιαπωνικά εμπορικά σήματα
Χιλιανοί

thumb|right|255px|Αγρότες της Χιλής τον 19ο αιώνα
Οι **Χιλιανοί**  (ισπαν.:*Chilenos*)  είναι οι κάτοικοι της Χιλής. Αποτελούν κυρίως μίγμα απογόνων Ισπανών και ιθαγενών πληθυσμών, με μικρές αλλά σημαντικές προσθήκες απογόνων μεταναστών του 19ου και του 20ού αιώνα από την Ευρώπη. Σημειώνεται ισχυρή συσχέτιση της καταγωγής των Χιλιανών και της κοινωνικοοικονομικής τους καταστάσεως: Υπάρχει ένα συνεχές φάσμα από τις κατώτερες τάξεις εργατών με υψηλό ποσοστό ινδιάνικης καταγωγής μέχρι τις ανώτερες τάξεις με κυρίως ευρωπαϊκή καταγωγή. Η ινδιάνικη φυλετική καταγωγή και πολιτιστική κληρονομιά είναι εμφανέστερη στις αγροτικές περιοχές, καθώς και σε εκφάνσεις του πολιτισμού όπως η κουζίνα και η γλώσσα. Παρά το ότι οι μετανάστες που εγκαταστάθηκαν μετά την ανεξαρτησία της χώρας δεν ήταν ποτέ περισσότερο από το 2% του πληθυσμού, υπάρχουν σήμερα εκατοντάδες χιλιάδες Χιλιανών με γερμανική, βρετανική, γαλλική, κροατική, ιταλική και παλαιστινιακή  καταγωγή.

## Παραπομπές
Ινυόνγκα

H **Ινυόνγκα** *(Inyonga)*, είναι η ονομασία του Μεικτού Τμήματος, από την  Περιοχή Μλέλε *(Mlele District)*, στην Περιφέρεια Κατάβι *(Katavi Region)* της Τανζανίας.

Στην Ινυόνγκα *(Inyonga)* βρίσκονται οι διοικητικές υπηρεσίες της Επαρχίας Μλέλε *(Mlele District)*.

Σύμφωνα με την απογραφή του 2012, η Ινυόνγκα *(Inyonga)* είχε πληθυσμό 11.127 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κατάβι
* Περιοχή Μλέλε
* Μπάντα

## Παραπομπές


Κατηγορία:Τμήματα της Τανζανίας
Κατηγορία:Τμήματα της Περιοχής Μλέλε
Περιφέρεια Κατάβι

Η **Περιφέρεια Κατάβι** (Αγγλικά: ***Katavi Region***, Σουαχίλι: ***Mkoa wa Katavi***), είναι μια από τις 30 διοικητικές περιφέρειες της Τανζανίας. Συνορεύει, στα βορειοδυτικά με την Περιφέρεια Κιγκόμα *(Kigoma Region)*, βορειοανατολικά με την Περιφέρεια Ταμπόρα *(Tabora Region)*, νοτιοανατολικά με την Περιφέρεια Μπέυα *(Mbeya Region)*, νοτιοδυτικά με την Περιφέρεια Ρούκουα *(Rukwa Region)* και δυτικά επίσης, με τμήμα από τις Περιφέρειες Ρούκουα *(Rukwa Region)*, Κιγκόμα *(Kigoma Region)* καθώς και με ένα μικρό τμήμα από τη Λίμνη Τανγκανίκα *(Lake Tanganyika)*.  

Η περιφερειακή της πρωτεύουσα είναι η πόλη Μπάντα *(Mpanda)*.

Τον Μάρτιο του 2012, λίγο μετά την δημιουργία της Περιφέρειας Κατάβι *(Katavi Region)*, διορίστηκε Περιφερειακός Επίτροπος ο Δρ. *Rajab Mtumwa Rutengwe*. Ο οποίος παλαιότερα, ήταν ο Επαρχιακός Επίτροπος Μπάντα *(Mpanda District Commissioner)*.

## Περιοχές (ή Επαρχίες)
Η Περιφέρεια Κατάβι *(Katavi Region)*, διαιρείται διοικητικά σε τρεις περιοχές:

## Δείτε επίσης
* Διοικητικές υποδιαιρέσεις της Τανζανίας
* Μπάντα (πόλη)

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
* 


Καταβι
Περιοχή Μλέλε

Η **Περιοχή Μλέλε** (Αγγλικά: ***Mlele District***, Σουαχίλι: ***Wilaya ya Mlele***), είναι μια από τις τρεις περιοχές στην Περιφέρεια Κατάβι *(Katavi Region)* της Τανζανίας. Η **Επαρχία Μλέλε** *(Mlele District)*, σχηματίστηκε τον Μάρτιο του 2012, από το διαχωρισμό της Περιοχής Μπάντα *(Mpanda District)*.

Η διοικητικές υπηρεσίες της περιοχής, βρίσκονται στην πόλη Ινυόνγκα *(Inyonga)*.

## Διοικητικές υποδιαιρέσεις
Η Περιοχή Μλέλε *(Mlele District)*, διαιρείται διοικητικά σε είκοσι-τρία Τμήματα: 

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κατάβι
* Περιοχή Μπάντα
* Μπάντα (πόλη)

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Κατάβι
Αγροτική Περιοχή Μπάντα

Η **Αγροτική Περιοχή Μπάντα** (Αγγλικά: ***Mpanda Rural District***, Σουαχίλι: ***Mpanda Vijijini***), είναι μία από τις τρεις Περιοχές (ή Επαρχίες) στην Περιφέρεια Κατάβι *(Katavi Region)* της Τανζανίας. Η διοικητική της έδρα είναι στην πόλη Μπάντα *(Mpanda)*. Η περιοχή συνορεύει στα βορειοδυτικά με την Περιφέρεια Κιγκόμα *(Kigoma Region)*, βορειοανατολικά με την Περιφέρεια Ταμπόρα *(Tabora Region)*, ανατολικά με την Περιφέρεια Μπέυα *(Mbeya Region)*, νοτιοανατολικά από την Αστική Περιοχή Σουμπαουάνγκα *(Sumbawanga Urban District)*, νοτιοδυτικά από την Περιοχή Νκάσι *(Nkasi District)* και δυτικά (για ένα μικρό τμήμα) από τη Λίμνη Τανγκανίκα *(Lake Tanganyika)*. 

Κατά το 2002, σύμφωνα με την Εθνική Απογραφή της Τανζανίας, ο πληθυσμός στην **Περιοχή Μπάντα** *(Mpanda District)*, ήταν 412.683 άτομα.

## Ιστορία
Ιστορικά, η **Επαρχία Μπάντα** *(Mpanda District)*, ήταν μέρος της Περιφέρειας Ταμπόρα *(Tabora Region)*, αλλά το 1975, μεταφέρθηκε στη νεοϊδρυθείσα Περιφέρεια Ρούκουα *(Rukwa Region)*. Το 2012, η Περιοχή Μπάντα *(Mpanda District)*, μεταφέρθηκε στην Περιφέρεια Κατάβι *(Katavi Region)*.

## Οικονομία
Ενώ η Περιοχή Μπάντα *(Mpanda District)* έχει ορυκτούς πόρους, όπως λ.χ. χρυσό, ασήμι, άλλα μεταλλικά σουλφίδια, ακόμη και μερικές σπάνιες γαίες, υπάρχει μόνο ένα μεγάλο ορυχείο, το ορυχείο χρυσού που ανήκει στην *«Kapufi Gold Mining Ltd.»* στην πόλη Σινγκιλίλουα *(Singililwa)*. Το ορυχείο ήταν προσελκύσεως του 1996 και η άδεια εξόρυξης χρυσού, εκδόθηκε το 1999. Η ετησία παραγωγή ήταν περίπου 50 κιλά χρυσού και παρόλο που το ορυχείο σταμάτησε να λειτουργεί το 2002, αναμένεται να επαναλειτουργήσει. Το πρώην ορυχείο Μκουάμπα *(Mkwamba)*, το οποίο παρήγαγε σημαντικές ποσότητες χρυσού, έκλεισε εντελώς, κατά τη δεκαετία του 1960. Υπάρχουν κάποιες μικρές εργασίες εξόρυξης, οι οποίες εξορύσσουν κυρίως χρυσό, μόλυβδο και άλλα δομικά υλικά (λατομεία).

## Τμήματα
Προ του 2012, η Περιοχή Μπάντα *(Mpanda District)*, διαιρείτο διοικητικά σε τριάντα Τμήματα: Μετά την αναδιοργάνωση του 2012, η **Αγροτική Επαρχία Μπάντα** *(Mpanda Rural District)*, είχε εννέα Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012): 

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κατάβι
* Αστική Περιοχή Μπάντα
* Μπάντα (πόλη)

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Κατάβι